Dallas politsiyachilarining o‘limida gumonlanayotgan to‘rtinchi shaxs yo‘q qilindi

AQShning Dallas shahrida politsiyachilar ishtirokida bo‘lib o‘tgan otishmada to‘rtinchi gumonlanuvchi o‘ldirildi. Bu haqda NBC telekanaliga asoslanib, “Interfaks” xabar bermoqda.

Shahar politsiya boshlig‘i Devid Braunning aytishicha, gumonlanuvchi imkon qadar ko‘proq huquq-tartibot vakillarini o‘ldirish va yaralash niyatida ekanligini aytib tahdid qilgan.
Ayni damda tashrif bilan Varshavada bo‘lib turgan AQSh prezidenti Barak Obama Dallasdagi voqeani “dahshatli, rejalashtirilgan va jirkanch harakat” deb atadi.
Avvalroq bir nechta noma’lum kimsalar Dallas politsiyachilariga qarata o‘q uzgani xabar qilingandi. Ulardan uch nafari qo‘lga olindi. Otishmalar oqibatida 5 nafar politsiyachi halok bo‘ldi, 7 nafari yaralandi. Yana bir fuqaro jabrlandi.
Eslatib o‘tamiz, 6-iyul kuni AQShning Minnesota shtatidagi Folkon-Xayts shahrida politsiyachi qora tanli erkakning mashinasini to‘xtatib, afroamerikalikni otib o‘ldirgan edi. Ushbu voqea qora tanlilarning noroziligiga sabab bo‘ldi.